
   Тіл дамыту                       
   Тақырыбы : Н. Әлімқұловтың «Ойыншықтар өлеңімен танысу.
 Мақсаты: Н.Әлімқұловтың «Ойыншықтар»  өлеңімен таныста отырып, балаларды үлкенді тыңдауға тәрбиелеу.
 Сабаққа деген қызығушылығын арттыру.
Бір-біріне көмек беруге, шапшаңдыққа баулу.

Сабақ барысы: Шеңбер: Бір бала допты ұстап, менде ойыншық- дейді. Қалған балалар: қандай ойыншық?- деп сұрайды. Доп ұстап тұрған бала бір ойыншықты атайды. Допты бір-біріне беріп, ойынды жалғастырады.
 Кіріспе.Жақсы балалар енді орнымызға отырайық.
-Балалар айтыңдаршы, ойыншықтар неден жасалады?
-Ол не үшін керек?
Жарайсыңдар балалар, бүгін біз ойыншықтар өлеңімен және оның авторы Н. Әлімқұловпен танысамыз.
 Жаңа тақырып:Өлеңді мәнерлеп оқып беру.
Біздерде бар қуыршақ,
Бұзау, қозы, құлыншақ.
Ойыншықтар тыңдайды,
                                              Емес олар ұрыншақ.
 -Балалар осы өлеңде қандай түсініксіз сөздер бар?
 -Ұрыншақ деп- тыңдамай жүгіріп, секіріп құлап, бір жерін ауыртатын баланы айтамыз.
 -Ұқпайды дегеніміз – үлкен кісінің айтқан ақылын, кеңесін түсінбейді деген ұғым.
 Айтқаныңнан шықпайды- біреудің айтқанын бұлжытпай орындап отырады.
 -Осы өлеңде не туралы айтылған?
 Жақсы балалар, енді мен сендерге осы өлеңді жазған ақын Нұрсұлтан Әлімқұлов жөнінде айтып кетейін. Ақын 14 наурыз 1928 жылы Алматы облысы, Қаскелең қаласында туған. Қазақстан ұлттық университетін бітірген (1950). Көп жылдар бойы республикалық облыстық газет редакциясында, Қазақ радиосында, баспаларда қызмет істеген. 1957 ж. шығармашылық қызметпен айналысқан.Халыққа кең тараған ән мәтіндерінің авторы.
 Шығармалары: Барабаншы қоян, Балаларға арналған өлеңдер жинағы.
 Таң самалы, ән өлеңдер,             Баспалдақ өлеңдері
 Міне балалар, біз өлеңмен, автормен таныстық, енді мен сендермен бір дүкенге барғым келіп тұр. Осы шағын ауданда қандай дүкен бар?
Жол жүру ережесі- Біз дүкенге, қонаққа бару үшін далада қай жерден өтеміз?
 -Жолдан өтуге бізге не көмектеседі?
 -Бағдаршамның шамдары нені білдіреді?
 -Бағдаршам туралы кім тақпақ біледі?Қызыл көзін ашқанда, 
Сынық сүем баспа алға.
Сары көзін ашқанда,
Қарап қалма аспанға.
Жасыл көзін ашқанда,
Өте бергін жасқанба.
 Жарайсың, енді айтыңдаршы,
· бағдаршам болмаса кім көмектеседі?
· бағдаршам жоқ жерден қалай өтеміз?
 - Балалар сендер жолды өз беттеріңше өте алады екенсіңдер, жарайсыңдар.
- Ендеше біз дүкенге барайық.
- Міне біз дүкенге келдік, балалар мынау қандай бөлім?
- Неге ойыншық бөлімі деп ойлайсыңдар?
- Дұрыс балалар, бүгін сендер ойыншықтар сатып аласыңдар, бірақ әдетінше сатып алмайсыңдар, біз «ғажайып алаң» ойынын ойнап, тапсырмаларды орындап, ойыншықтарды аласыңдар. Кім тапсырманы дұрыс орындайды соларға банкомат ақша береді. Сендердің ата-аналарың да, бізде жұмыс істеп ақшаны банкоматтан аламыз. Сендерде бүгін білімдеріңді көрсетіп ақша алатын боласыңдар.
Тапсырмалар:
1. Қай ойыншықтардың атында «а» дыбысы кездеседі? Атап өт.
2. Ұнаған ойыншықтың атын қатыстырып сөйлем құрастыр.
3. Үй жануары мен жабайы аңдарды санап, салыстыр.
4. Қуыршақ сөзін буынға бөл. Неше буын, неге 3 буын?
5. Екі итті салыстыр.
6. Резеңкеден жасалған ойыншықтарды атап өт.
7. Бұл ойыншықпен қалай ойнайды? Ол қандай ойыншық? 
 -Жақсы балалар сендер ойыншық сатып алдыңдар, енді біз тобымызға барайық.Орындарыңа отырыңдар.
 -Балалар бүгін біз не сатып алдық?
 -Өлеңнің авторы кім?
 -Балалар бұл өлеңнің әні бар. Өзім осы өлеңді әніне салып айтып беремін.
-Балалар сабаққа қатысқандарың үшін рахмет, апайларға сау болыңыздар деп айтайық

